CELEX: 62007TA0240
Language: lt
Date: 2011-06-16 00:00:00
Title: Byla T-240/07: 2011 m. birželio 16 d. Bendrojo Teismo sprendimas byloje Heineken Nederland ir Heineken prieš Komisiją ( „Konkurencija — Karteliai — Nyderlandų alaus rinka — Sprendimas, kuriuo konstatuotas EB 81 straipsnio pažeidimas — Pažeidimo įrodymas — Galimybė susipažinti su byla — Bauda — Vienodo požiūrio principas — Protingas terminas“ )

30.7.2011   
            
            
               LT
            
            
               Europos Sąjungos oficialusis leidinys
            
            
               C 226/23
            
         2011 m. birželio 16 d. Bendrojo Teismo sprendimas byloje Heineken Nederland ir Heineken prieš Komisiją
   
   (Byla T-240/07) (1)
   
   (Konkurencija - Karteliai - Nyderlandų alaus rinka - Sprendimas, kuriuo konstatuotas EB 81 straipsnio pažeidimas - Pažeidimo įrodymas - Galimybė susipažinti su byla - Bauda - Vienodo požiūrio principas - Protingas terminas)
   2011/C 226/46
   Proceso kalba: olandų
   
      Šalys
   
   
      Ieškovės: Heineken Nederland BV (Zutervaudė, Nyderlandai) ir Heineken NV (Amsterdamas, Nyderlandai), atstovaujamos advokatų T. Ottervanger ir M. de Jong
   
      Atsakovė: Europos Komisija, iš pradžių atstovaujama A. Bouquet, S. Noë ir A. Nujenhuis, vėliau — A. Bouquet ir S. Noë, padedamų advokato M. Slotboom
   
      Dalykas
   
   Prašymas panaikinti 2007 m. balandžio 18 d. Komisijos sprendimą C(2007) 1697 dėl procedūros pagal [EB] 81 straipsnį (byla COMP/B-37.766 — Nyderlandų alaus rinka) ir, nepatenkinus pirmojo prašymo, sumažinti ieškovėms paskirtą baudą.
   
      Sprendimo rezoliucinė dalis
   
   
               1.
            
            
               Panaikinti 2007 m. balandžio 18 d. Komisijos sprendimo C(2007) 1697 dėl procedūros pagal [EB] 81 straipsnį (byla COMP/B/37.766 — Nyderlandų alaus rinka) 1 straipsnį, kiek Europos Komisija nusprendė, kad Heineken NV ir Heineken Nederland BV dalyvavo darant pažeidimą, kurį sudarė nereguliarus kitų nei kainos individualiems klientams viešbučių ir restoranų sektoriuje siūlomų prekybos sąlygų Nyderlanduose koordinavimas.
            
         
               2.
            
            
               Nustatyti 197 985 937,5 eurų Sprendimo C(2007) 1697 3 straipsnio a punkte solidariai Heineken ir Heineken Nederland skiriamos baudos dydį.
            
         
               3.
            
            
               Atmesti likusią ieškinio dalį.
            
         
               4.
            
            
               Heineken ir Heineken Nederland padengia du trečdalius savo ir Europos Komisijos patirtų bylinėjimosi išlaidų.
            
         
               5.
            
            
               Komisija padengia trečdalį savo ir Heineken bei Heineken Nederland patirtų bylinėjimosi išlaidų.
            
         
      (1)  OL C 211, 2007 9 8.